
Annotatsiya. Ushbu maqolada konlarda neft-gazni va suvni yig'ish tayyorlashning 
texnologiyasi, guruhli o`lchash qurilmasida debitni o`lchashning yangi prinsipial sxemasi 
yaratildi, yengil fraksiyalarning ortiqcha bug`lanib yo'qolishiga neftni atmosfera bilan 
tutashuviga yo'l qo'ymaydi hamda neftni gazdan, suvdan va mexanik aralashmalardan 
to`liq tozalashga erishildi. Past bosimli neft konlari yo`ldosh gazlarini utilizatsiya qilish 
va ulardan suyuq uglevodorodlarni ishlab chiqarish texnologiyasi hamda neftni 
barqarorlashtirish, suvsizlantirish, tuzsizlantirish, neftni saqlash rezervuarlari, gaz va 
kondensatlarni yig'ish va tayyorlash, suyultirilgan gazlarni tashish iste'molchilarga 
yetkazib berish bo'yicha maqolada ma'lumotlar keltirilib o`tilgan. 

Abstract. In this article, the technology of preparation of oil-gas and water collection in 
fields, a new principle scheme of debit measurement in a group measuring device was 
created, it prevents excess evaporation loss of light fractions from connecting oil with the 
atmosphere, and separates oil from gas. , complete purification from water and 
mechanical impurities was achieved. In the article on the technology of disposal of low- 
pressure oil fields satellite gases and production of liquid hydrocarbons from them, as 
well as oil stabilization, dehydration, desalination, oil storage tanks, collection and 
preparation of gas and condensates, transportation of liquefied gases and delivery to 
consumers information is provided. 

Kirish. Respublikamizda neft va gaz 
qazib olish samaradorligini oshirishning 
istiqbolli yoʻllarini qidirish, yangi texnika va 
texnologiyalarni qoʻllash, konlarni ishlatish- 
ning samarali yoʻllarini joriy etish, qat- 
lamning bosimini saqlash, qoldiq neft 
mahsulotlarini qazib olishning arzon texno- 
logiyalarini qoʻllash kabilar orqali xalq 
xoʻjaligi uchun koʻproq miqdordagi mah- 
sulot yetkazib berish bugungi kunda muta- 
xassislarimizning oldida turgan dolzarb 
vazifalardan biridir. Hozirgi vaqtda neftni 
yigʻish tizimlarini, yigʻish tizimlarini tay- 
yorlashni, tashish va saqlashni tex- 
nologiyasini tejamkorlik bilan tashkil- 
lashtirish hamda quduqlarni, yigʻish punkt- 
larini va magistral neftuzatmalarida neftni 
tayyorlash va rezervuarlar parkida yoʻ`qoti- 
lishiga yoʻl qo`ymaslik hamda ularni sama- 
rali faoliyat koʻrsatishini bo`yicha muhim 
e'tibor berilmoqda. 

Adabiyot tahlili va metodi. Neft va 
gaz konlarining yigʻish, tashish va 
tayyorlash tizimlarida quyidagi jara-yonlar 


amalga oshiriladi: 

- neft va gazni quduqlardan yigʻish va 
otma tizim orqali gazni oʻlchash qurilmasiga 
yetkazish; 

- guruhli oʻlchash qurilmasida neft va 
gazni debitini oʻlchash; 

- neftdan gazni ajratish; 

- neft va gazni neft uzatmalari orqali 
Siquv kompressor stansiyasiga yoki MYP 
(markaziy yig`uv punkti) gacha tashish; 

- neftni suvsizlantirish, tuzsizlantirish, 
barqarorlashtirish; 

- gazning tarkibidagi keraksiz aralash- 
malarni tozalash; 

- Neft va gazni hisoblash, neft uzatma 
boshqarmasiga topshirish, undan keyin esa 
neftni qayta ishlash zavodlariga yetkazish 
(17. 

Mahalliy sharoitlarga, mahalliy relyef- 
ga, neft va gazni qazib olish hajmiga va shu 
kabilarga bogʻliq holda neftni yigʻish, 
tashish va tayyorlash tizimini oʻzgartirish 
mumkin boʻladi. Kon sharoitida neftni 
yigʻish, tashish va tayyorlash jarayonining 

universal tizimi mavjud emas. 

Neftni va gazni yig'ish va tashishda 
oxirgi yillarda ikki quvurli oʻzi oquvchi 
germetik boʻlmagan tizimidan foydalanil- 
moqda 121. 

Neftdan gazni ajratish uchun har bir 
quduqqa ajratgich (ajratgich) oʻrnatiladi. 
Neft ajratgichdan keyin metall sig`imli 
idishga (11-16 m”) toʻplanadi, 2-3 metr 
balandlikdagi asosi metalldan boʻlgan quduq 
ustiga yaqin masofada oʻrnatiladi va uning 
yordamida neft debitini oʻlchash amalga 
oshiriladi. Neft to`planadigan idish baland- 
likda joylashtirilganligi uchun uning hiso- 
biga neft oʻz oqimi bilan markaziy yig'uv 
punktiga oqib kelib to`planadi. 

Ajratgich yordamida neftning tarkibi- 
dan ajratib olingan yoʻldosh gazlar oʻz 
bosimi ostida bosimni taqsimlagich orqali 
gaz uzatmasiga toʻplanadi va undan keyin 
esa Gazni qayta ishlash zavodlariga yoki 
iste'mol punktlariga beriladi. 


Gaz yig'uv qurilmasiga 
- — 


1-rasm. Neftni yig“ishda oʻzi oqar 
tizimining individual oʻlchov qurilmasi 
sxemasi. 
1-olchov ajratgichi; 2-o`lchagich; 3- 
bajaruvchi mexanizmli po`kak; 4- 
himoyalovchi klapan; 5-bosimni rostlagich; 
6-otma tizimdan parafinni chiqish yo`lini 
bekitgich; 7-o'zi oqar otma tizim. 


Neft konlarida asosan bir quvurli yi- 
g'ish tizimi qo`llaniladi va quduqning 


mahsuloti otma chiziq orqali guruhli o`lchov 
qurilmasiga kirib keladi (GO“Q). Guruhli 
oʻlchash qurilmasida alohida quduqning 
debiti oʻlchanadi, keyin esa neft gazga 
toʻyingan holatda quvur uzatma orqali (nefti 
ajratilmagan) markaziy yig'uv punktiga 
(MYP) yo`naltiriladi (3). 

Bir quvurli tizim bilan ikki quvurli 
tizim ham qoʻllaniladi hamda guruhli 
oʻlchash qurulmasidan keyin neft siquv 
nasos stansiyasiga (SNS) kirib keladi va bu 
yerda neft birinchi bosqichdagi ajratish 
(neftning tarkibidan asosiy gaz miqdori 
ajratiladi) amalga oshiriladi (4). Undan 
keyin neft siquv nasos stansiyasi orqali 
markaziy yig“uv punktiga haydaladi va u 
yerdan gaz ajratgichdagi bosimning hisobiga 
siquv nasos stansiyasidan (odatda 0,6-0,8 
MPa) alohida quvur orqali markaziy yig'uv 
punktiga yo`naltiriladi, keyin esa uzoqqa 
tashishga tayyorlanadi. Quduq mahsulot- 
larini yig'ishning ikki quvurli tizimi neft 
konining maydoni katta boʻlganda qoʻlla- 
niladi. Bunda quduqning bosimi mahsulotni 
markaziy yig'uv punktigacha yetkazish 
uchun yetarli boʻladi (57. 

Natijalar. Yuqoridagilarni va amal- 
dagi boshqa kamchiliklarni hisobga olib, 
neft va gazni yigʻish, tashish va tozalashni 
yangi qurilmasi yaratildi. 

Neft va gazni yigʻish va tashishda oʻz 
oqimidan foydalanish tizimining quyidagi 
kamchiliklari mavjud: 

- konlarni jihozlashda metall sarfini 
kattaligi; 

- neft va gazning yengil fraksiya- 
larining metall idishlarda koʻp bug£ʻlanib 
ketishi; 

- oʻzi oquvchi neft uzatmalarida gaz 
tiqinlarining paydo boʻlishi va buning 
hisobiga neft oʻlchagichlar orqali oqib 
chiqib atmosfera muhitini ifloslantirishi 

2-rasm. Neftni va gazni yigʻish va tayyorlash tizimining GO`“Q- guruhli o`lchash 
qurilmasi. 


3-rasm. Guruhli o`lchash qurilmasida debitni o`lchashning yangi prinsipial sxemasi. 
1-yig'ish kollektori; 2-ishchi taroq; 3-ishchi gaz ajratgich; 4-otma kollektor; 5-siquv 
nasosi; 6-gaz uzatma; 7-uch qadamli klapan; 8-0 Ichovchi kollektor; 9-o lchovchi gaz 
ajratgich; 10-debit o'lchagich. 


mumkin (6). 

Amaliy hisoblashlar natijasida bu quril- 
ma yengil fraksiyalarning ortiqcha bug`lanib 
yo`qolishiga, neftni atmosfera bilan tuta- 
shuviga yoʻl qoʻymaydi hamda neftni 
gazdan, suvdan va mexanik aralashmalardan 
toʻliq tozalaydi va metall sarfini kamay- 
tirishni ta'minlaydi. Bu qurilma neft va 


gazni yigʻish, tashish va tayyorlash, neftni 
yigʻish punktlaridagi Siquv kompressor 
stansiyasida gazni ko`p pog`onali ajratish- 
ning yopiq tizimiga asoslangandir. Suyuqlik 
yopiq tizimda (neft, suv va gaz bilan) 
quduqdan chiqib quduq ustidagi bosim 
ta'sirida (0,8 MPa dan 1,0 MPa gacha) otma 
tizim orqali guruhli oʻlchash qurulmasiga 

to`planadi va u yerda quduqdan keladigan 
neftning debiti oʻlchanadi. 

Xulosa. 

Xulosa qilib shuni ta'kidlashimiz 
mumkinki guruhli oʻlchash qurilmasida 
debitni o`lchashning yangi prinsipial sxe- 
masi yaratildi va quyidagi natijalarga 
erishildi: yengil fraksiyalarning ortiqcha 


bug`lanib yo`qolishiga, neftni atmosfera 
bilan tutashuviga yoʻl qoʻymaydi hamda 
neftni gazdan, suvdan va mexanik ara- 
lashmalardan toʻliq tozalashga erishildi va 
metall sarfini kamaytirishni ta'minladi. 
Siquv kompressor stansiyasida gazni koʻp 
pog`onali ajratishning yopiq tizimi ishlab 
chiqildi. 

